Якое бачанне сям’і прапануе нам Касцёл? У фундаменце сям’і знаходзіцца біблійная ісціна, аб якой была гаворка: “Стварыў іх як мужчыну і жанчыну”. Гэты біблійны радок паслужыў Святому Яну Паўлу ІІ у якасці назвы і падставы для разважанняў аб сям’і, якія ён чытаў на аўдыенцыях у кожную сераду на працягу некалькіх гадоў. Па сённяшні дзень Касцёл чэрпае з тэкстаў вялікага Папы натхненне для навучання аб сям’і. Гэты біблійны сказ з’яўляецца таксама зыходным момантам для разважанняў аб сям’і у Катэхізісе Каталіцкага Касцёла (пар. ККК, 1601 – 1605). Сям’я застаецца інстытутам, які бярэ пачатак ад саюзу мужчыны і жанчыны.